പ്രധാനമന്ത്രി നരേന്ദ്രമോദി ഫ്രാന്സിസ് മാര്പ്പാപ്പയുമായി കൂടിക്കാഴ്ച നടത്തിയേക്കും ന്യൂഡല്ഹി: പ്രധാനമന്ത്രി നരേന്ദ്രമോദി ഫ്രാന്സിസ് മാര്പ്പാപ്പയുമായി കൂടിക്കാഴ്ച നടത്തിയേക്കും. അടുത്ത ആഴ്ച റോമില് നടക്കുന്ന ജി 20 ഉച്ചകോടിക്ക് എത്തുമ്ബോഴാണ് കൂടിക്കാഴ്ചയ്ക്ക് സാദ്ധ്യതയെന്ന് മാദ്ധ്യമങ്ങള് റിപ്പോര്ട്ട് ചെയ്തു. ഈ മാസം 28 ന് പ്രധാനമന്ത്രി റോമിലേക്ക് പോകുമെന്നാണ് വിവരം. അന്ന് വൈകിട്ട് തന്നെ മാര്പ്പാപ്പയെ സന്ദര്ശിക്കാനാണ് ആലോചന. സൗഹൃദ സന്ദര്ശനമാകും പ്രധാനമന്ത്രി നടത്തുക. എന്നാല് ഇതേക്കുറിച്ച് ഔദ്യോഗിക അറിയിപ്പുകള് പുറത്തുവന്നിട്ടില്ല. കഴിഞ്ഞ ജനുവരിയില് കര്ദ്ദിനാള്മാരായ ഓസ്വാള്ഡ് ഗ്രേഷ്യസ്, ജോര്ജ് ആലഞ്ചേരി, ബസേലിയോസ് ക്ലീമിസ് കാതോലിക്ക ബാവ എന്നിവര് പ്രധാനമന്ത്രിയുമായി നടത്തിയ കൂടിക്കാഴ്ചയ്ക്കിടെ മാര്പ്പാപ്പയെ ഇന്ത്യയിലേക്ക് ക്ഷണിക്കണമെന്ന് അഭ്യര്ത്ഥിച്ചിരുന്നു. ഇക്കാര്യത്തില് ഉചിതമായ തീരുമാനമെടുക്കുമെന്ന് പ്രധാനമന്ത്രി അന്ന് ഉറപ്പ് നല്കുകയും ചെയ്തിരുന്നു. 2018 ല് ബംഗ്ലാദേശും മ്യാന്മറും സന്ദര്ശിക്കാനെത്തിയ മാര്പ്പാപ്പയെ ഇന്ത്യയിലേക്ക് ക്ഷണിക്കണമെന്ന് ക്രൈസ്തവ മതമേലദ്ധ്യക്ഷന്മാര് ആവശ്യപ്പെട്ടിരുന്നു. 30, 31 തീയതികളിലാണ് ജി 20 ഉച്ചകോടി നടക്കുന്നത്. ഇതിന് പിന്നാലെ കാലാവസ്ഥാ ഉച്ചകോടിയില് പങ്കെടുക്കാന് അദ്ദേഹം ഗ്ലാസ്ഗോവിലേക്കും പോകും. അഫ്ഗാനിലെ താലിബാന് ഭരണവും തായ് വാനിലെ ചൈനീസ് കടന്നുകയറ്റവുമാണ് ജി 20 ഉച്ചകോടിയിലെ പ്രധാന അജണ്ടകള്.